Viborger Samler, 1836-06-17
En ubehagelig Tildragelse, der har fundet Sted i Constantinopel, truer med at forstyrre det venskabelige Forhold mellem Storbritannien og Porten. En engelsk Kjøbmand Hr. Churchill, der i Selskab med et Par Venner paa Engen ved Hyder=Pascha skjød efter en Vagtel, kom til at saare en tyrkisk Dreng, der laae og forede et Lam. Børnenes Forældre, der kom til ved Drengens Skrig, lode Churchill slæbe i Vagten. Den vagthavende Officier lod ham, uagtet han vidste, at han havde en Englænder for sig, kaste til Jorden af Soldaterne og give en haard Bastonade. Derpaa lod han ham bringe til Gouverneuren af Stutari- og medsendte en Beretning, der indeholdt, at han med Forsæt havde fyret paa den muselmanske Dreng, og saaret ham alvorligt. Gouverneuren vilde ikke blande sig i Sagen, da den hørte under Portens Jurisdiction, men overøste dog Hr. Churchill med de værste Skjeldsord og sendte ham til Reis-Effendi der lod ham kaste i Fængsel. Herfra skrev Churchill til den britiske Consul om dennes Mægling. Consulen reclamerede strax ved en Dragoman sin Landsmand, med Løvte om, indtil videre Undersøgelse at sørge for hans Tilstedeblivelse. Da dette afsloges, skrev Consulen til Ambassadeuren og opfordrede ham til at forlange exemplarisk Satisfaction. Lord Ponsonby af endte sin Dragoman, Hr. Pisani, til Reis-Effendi, og efter en heftig Ordvexel autoriserede denne Dragomanen til at melde Ambassadeuren, at Churchill ufortøvet vilde blive udleveret til de britiske Autoriteter. Men til sin store Forundring, erfarede Lord Ponsonby ved en ny Note fra Consulen, at Reis Effendi, istedetfor at holde sit Løfte, havde ladet Churchill laste i Bagnoet mellem gemeene Forbrydere, og slutte Lænker. Hertil var Reis-Effendi foranlediget ved en befaling fra Sultanen, efterat denne havde læst den affattede Beretning over det Passerede. Strax gjorde Hr. Pisani Reis-Effendi sin anden Opvartning og bevidnede ham den piinlige Overraskelse, som Ambassadeuren havde følt ved et saa directer og overlagt Brud paa de mellem Kongen af England og Sultanen, bestaaende Tractater, deroven i Kjøbet var begaaet af det Jndivid, hvem Porten havde overdraget at vaage over den samvittighedsfulde Overholdelse af hine Tractater. Han forlangte øiebliklig Satisfaction, og efter nogle forgiæves Undskyldningsforsøg gav Reis-Effendi ham en Officiant med til Bagnoet, for at bevirke Hr. Churchills Løsladelse; Gouverneuren i Bagno vilde imidlertid ikke adlyde denne befaling, da Fangen var arresteret ifølge et Firman og altsaa kun kunde løslades mod Portens skriftlige Befaling. Sagen tilmeldtes strax Reis Effendi; men ved Efterretningens Afgang var endnu ingen befaling udstædt. Som Følge heraf har Lord Ponsonby den 11te Mai tilstillet Porten en officiel Note, hvori han erklærede den tyrkiske Regjering, at han anseer det for sin Pligt, da Ministeren for de udenlandske Anliggender har med Vidende og Villie trænket en af de vigtigste Stipulationer i de mellem Storbritannien og Tyrkiet bestaaende Tractater, at afbryde ethvert Slags diplomatisk Forhold med dette Jndivid, hvorfor han ønskede at erfare, med hvem han for Fremtiden havde at communicere i Anliggender, der angik Storbritanniens Jnteresse. Pottens Svar paa denne Noter ventedes med ængstelig Læng deel af det hele diplomatiske Corps. (Depescher fra Lord Ponsonby angaaende denne Sag skulle den 3die Juni være indtrufne til London.